Mythix (epizoda)

*Ovaj je članak o epizodi. Ako ste tražili transformaciju, provjerite članak »Mythix«.*

## Informacije o epizodi

### Emitiranje u SAD-u

17. svibnja 2014.
14. kolovoza 2015. (Nick Jr.)

## Izvorni naslovi

### Englski naslov

Mythix

**Mythix** je četrnaesta epizoda šeste sezone Winx Cluba.

## Sažetak

Nakon što su pobijedile Trixice na Tir Nan Og-u, Eldora i Winxice dokazale su da su dostojne, pa su dobile drevne čarobne štapiće koji im omogućavaju pristup svijetu *Legendarija*. Pred vratima svjetova, Winxice su saznale kako su štapići važni za pronalazak ključa *Legendarija*.

## Radnja

Epizoda počinje u Bloominoj kući, Eldora se predstavlja Vanessi. Zatim komentira da je danas prikladan dan za čestitanje Bloomovoj majci, a Bloom je jako iznenađena. Eldora ih podsjeća da je Majčin dan. Eldora zatim stvara čarobnu biljku i daje ju Vanessi na dar. Stella zatim stvara novu odjeću, no uzrokuje im kihanje zbog peludi koji sadržava ta odjeća.

Nakon što su počistile nered, Winxice se okupljaju u Bloominoj sobi kako bi porazgovarale s Eldorom. Gledajući njihove bilješke, Eldora kaže da kako bi dobile jedan od ključeva za zatvaranje *Legendarija* moraju uspjeti dobiti nešto što je iz svijeta *Legendarija*. Otkrivaju da se ono što one traže nalazi na Tir Nan Og-u na Zemlji. Međutim, do ove točke ne mogu pronaći ništa, zbog starih odnosa s Zemaljskim vilama. Stella komentira da će možda sada biti drukčije, jer tamo imaju prijateljice. One idu na Tir Nan Og i susreću se s kraljicom Nebulom, koja je bila pretvorila Morganin dvorac u školu za vile.

U Mračnom Tornju, Trixice rabe svoju čarobnu konvergenciju kako bi kondenzirale moć škola nad kojima su preuzeli kontrolu pomoću svojih čarobnih privjesaka i pojačavaju svoje moći. Selina pita Trixice zašto i ona ne prima čarobni predmet, a Icy jednostavno kaže da je njezina knjiga dovoljna. U Morganinu dvorcu, Winxice stižu i susreću se s Nebulom. U međuvremenu, u Bloominoj kući, Pixiji se skrbe o Vanessinoj biljci.

U Morganinu dvorcu, Nebula sluša zahtjev Winxica i vodi ih do prostorije gdje im pokazuje neke štapiće koji se nalaze s druge strane čarobne vitrine, i govori im o Mythixu. Sedam vila iz *Legendarija* došlo je u stvarni svijet i putovalo između svjetova svemira, uključujući Zemlju. Isto tako spominje da im kako bi dobile štapiće moraju pokazati svoju pravu vrijednost. Layla vjeruje da su one same mnogo puta dokazale svoju vrijednost u svim svojim bitkama vođenima protiv čudovišta iz *Legendarija*. Nebula kaže da će ih biti teško dobiti. Iznenada, dvorac napadaju Trixice i nekoliko učenica vještica.

Winxice izlaze i transformiraju se. Eldora se također transformira u svoj vilinski oblik kako bi se pridružila borbi. Tijekom borbe, dvije se vještice infiltriraju u unutarnjost dvorca. Bloom ih brzo slijedi kako bi ih spriječila da dođu do štapićâ i lako ih poražava. Selina promatra Bloom kroz Griffinino oko, a Acheron joj kaže da Trixice neće podijeliti svoju moć s njom kako bi oslobodila njega. Selina ima na umu još jednu alternativu koja je Zmajev plamen koji se nalazi u Bloominu posjedu.

Novim predmetima Trixice, one su gotovo imune na napade Winxica, Eldore i Nebule. Unutar dvorca, Bloom pada u zasjedu koju je planirala Selina, koja ju zadržava zmijom. Ostale učenice vile pokušavaju se boriti protiv nje ali bivaju proganjane. Zatim, Selina se ruga Bloom i pita je li sretna što ju vidi. Bloom pokušava urazumiti Selinu govoreći da je Acheron jako opasan i da bi donio samo kaos da ga se oslobodio, te joj kaže da bi najbolje trebala vjerovati Eldori. Selina kaže da je Eldora za nju mrtva i da je Acheron njezin novi pravi prijatelj, te pokušava iz nje izvući Zmajev plamen. Bloom se srdi i bori protiv Seline.

Izvan dvorca, moć Trixica povećava se sve dok Bloom ne izlazi. Icy ju zatim lovi kroz dvorac, gdje se nalazi trezor štapićâ. Dok se Icy sprema baciti moćnu čaroliju i dokrajčiti ju, Bloom zamjećuje da privjesak oko njezina vrata vještici daje snagu. Bloom onda puca na privjesak u kojem je pohranjena Icyina moć, uništavajući ga. I čini isto s Darcynim privjeskom i sa Stormynim privjeskom. Vidjevši da su izgubile svoje moći, Trixice i njihove saveznice napuštaju bojno polje.

U prostoriju s trezorom, Nebula zahvaljuje Winxicama i Eldori što su spasile Tir Nan Og-a. Tada, na njihovo iznenađenje, štapići izlaze iz čarobne staklene vitrine u ruke Winxica i Eldore. Tecna tvrdi da to znači da su dokazale da su dostojni uzeti štapiće, te dobivaju svoj Mythix. Došlo je vrijeme ući u svijet Legendarija. Korištenjem drevnih štapića, Winxice i Eldora transformiraju se u Mythix i ulaze u svijet Legendarija.

One prolaze kroz vrata, a duh ih vrata pozdravlja. Bloom ga pita kako zatvoriti *Legendarij*. Biće na vratima odgovara da moraju potražiti dva elementa, a to su *Smaragd Fantazije* i *Srebrno Koplje*. Ovim dvjema relikvijama, formirat će ključ za zatvaranje *Legendarija*. Moći će ih pronaći pomoću moći štapića.

Bloom sugerira da idu u Alfeu kako bi dobile bolju perspektivu o tome kako bolje rabiti štapiće. U Alfei, Daphne pozdravlja Eldoru. Bloom ju pita poznaje li Daphne metodu uporabe štapićâ, a ona uzima knjigu. Winxice rabe čaroliju za praćenje, koja oblikuje čarobni hologram s otokom Calaverom.

Eldora odlučuje sada ići na otok Calaveru, no Faragonda ulazi i kaže da bi prvo trebale vidjeti nešto u dvorištu. U dvorištu Alfee održava se proslava Majčinog dana. Vrata se otvaraju i izlaze majke Winxica (osim Musine majke), uključujući: Marion, Vanessu, Niobe, Lunu, Alyssu, Magnethiu şi Morganu. Počinje tulum s vilama i majkama, gdje svi počinju plesati, a tako završava epizoda.

## Važni događaji

* Winxice i Eldora idu na Tir Nan Og.
* Winxice osvajaju svoj Mythix.
* Winxice prvi put ulaze u *Legendarij*.

## Prvo pojavljivanje

* Alyssa
* Magnethia
* Drevne vile

## Likovi

* Bloom
* Stella
* Flora
* Musa
* Tecna
* Layla
* Roxy
* Daphne
* Icy
* Darcy
* Stormy
* Selina
* Acheron
* Lockette
* Amore
* Chatta
* Piff
* Cherie
* Caramel
* Eldora
* Mike
* Vanessa
* Nebula
* Morgana
* Marion
* Niobe
* Luna
* Faragonda
* Griffin
* Alyssa
* Magnethia
* Lazuli
* Jade
* Rhody
* Krystal
* Kelli
* Emy
* Naomi
* Evie
* Lori
* Carol
* Arabel
* Shyla
* Diana
* Zemaljske vile

## Korištene čarolije

* Namet vjetra — Flora ga je iskoristila za otpuhivanje peluda.
* Okret prirode — Eldora ga je iskoristila protiv Rhody.
* Vulkanski napad — Bloom ga je iskoristila protiv Lazuli i Jade.
* Magično omatanje lijane — Flora ga je iskoristila protiv Darcy.
* Svjetlosni spektar — Stella ga je iskoristila protiv Icy, ali nije uspjela.
* Oblak Morphixa — Layla ga je iskoristila za obranu sebe i Eldore.
* Digitalna prostorija — Tecna ju je iskoristila za sprječavanje Nebulina pada.
* Vrtlog plamene oluje — Bloom ga je iskoristila protiv Seline.
* Ledeni rezač — Icy ga je iskoristila protiv Bloom.
* Ispod ništice — Icy je to iskoristila protiv Bloom.
* Uvid Mythixa — Winxice i Eldora iskoristile su ga za lociranje otoka Calavere.

## Zanimljivosti

* Ovo je prvi put da Winxice koriste svoje Mythix štapiće i pretvaraju se u Mythix vile.
* Ovo je prvi put da se Zemaljske vile bore protiv Trixica.
* Od ove je epizode uvodna špica ažurirana kako bi predstavila scene Mythixa.
* Ovo je treća epizoda u kojoj se međunarodna zabava pojavljuje u seriji, prva je bila Noć vještica u epizodi 16 sezone 2 (Noć vještica), a druga je bila Božić u epizodi 10 sezone 5 (Magix Božić).
* Ova je epizoda emitirana u SAD-u kao dio online čarobnog maratona.

## Pogreške

* Kad su Winxice u učionice čarobne povijesti postoje četiri pogreške:
	+ Eldora drži Stellin štapić.
	+ Stella drži Musin štapić.
	+ Layla također drži Bloomin štapić.
	+ Musa drži Laylin štapić.
* Nebula ne nosi krunu koja joj je dana iako je nova kraljica Zemaljskih vila.
	+ Također je viđena u Alfei tijekom proslave Majčinog dana i nema krila.
* Kad Nebula potvrdi postojanje u svijetu *Legendarija*, njezine su usne boje lavande umjesto crvene.
* Kad su se Winxice transformirale u Mythix, scena u Bloominoj transformaciji ide unatrag.
* U sceni u kojoj se Bloom bori protiv Icy, prikazano je samo šest štapića. Na prethodnim slikama bilo je sedam štapića.
* Dok Lockette zalijeva biljku, nedostaje joj kopča za kosu.
* U jednoj sceni nedostaje Bloomina narukvica.
* U jednoj od scena u svijetu *Legendarija*, Bloomine usne nisu odgovarale onome što je govorila.
* Kad Layla koristi oblak Morphixa za blokiranje Darcyna napada, snop koji je ispalio Darcy bio je Icyn.
* Pregledni isječak za sljedeću epizodu ima nedovršenu scenu renderiranja Winxica u svijetu *Legendarija*.